作者：李曾伯
词牌/韵律：沁园春

paragraphs: 六十衰翁，更加二龄，此何等时。
不退寻岩壑，相安耕钓，重来岭峤，犹事驱驰。
绝类文渊，当年矍铄，上马据鞍奚所为。
偏怜处，是难堪潦雾，水际鸢飞。
云台铜柱空题。
奈床下伊人心素疑。
自古来如此，只须付酒，风光纵好，勿复言诗。
莼菜美时，桂花香里，所愿少须臾乐之。
西风外，喜羽书夜静，即是归期。